Utvrđenje Collingwood

Utvrđenje Collingwood Zvanični naziv: Collingwood Stockade Država: Australija Savezna država: Victoria Otvoreno: 1866. Zatvoreno: 1873.

Utvrđenje Collingwood (Collingwood Stockade) je bilo kažnjeničko utvrđenje u predjelu Carlton North, predgrađu Melbournea, država Viktorija u Australiji. Sagrađeno je 1853. i bilo je u upotrebi do 1866., kad je pretvoreno u utočište koje je zatvoreno 1873. Utvrđenje više ne postoji, ali oblast ima nekoliko podsjetnika na njega, među kojima su "Stockade Hotel" u ulici Nicholson i osnovna škola "Lee Street Primary School" koja je napravljena na mjestu starih zgrada utvrđenja.

 Utvrđenje 
Jedno od četiri utvrđenja na području Melburna iz tog doba, utvrđenje Collingwood je otvoreno 3. februara 1853. 
Ova ustanova je u početku imala 60 zatvorenika, a bila je zamišljena kao privremena građevina. Bila je napravljena od drveta, što je olakšavalo posao zatvorenicima koji su htjeli pobjeći. Građevina se u početku sastojala od glavne zgrade i tri paviljona, mada su dodatna krila i zgrade od bazalta dodate kasnije. Pretpostavlja se da je od 1855. moglo biti smješteno 300 zatvorenika. Utvrđenje je bilo na 2,4 hektara zemlje ograničeno onim što su danas ulica Newry na sjeveru, ulica Princes na jugu, ulica Caning na istoku i ulica Rathdowne na zapadu. Zatvorenici su mogli dobiti olakšavanje kazne radom u rudniku bazalta (na čijem mjestu se danas nalazi Curtain Square) ili pohađanjem časova vjeronauke.

 Psihijatrijska bolnica 
Potražnja za zemljom, te netrpeljivost javnosti prema utvrđenju i reforma zatvorskog sistema, doveli su do zatvaranja utvrđenja. Svi zatvorenici su prebačeni u novi zatvor u Pentridge-u, a u augustu 1866. utvrđenje je postala psihijatrijska bolnica. U početku tu su boravili mentalno bolesni zatvorenici iz drugih zatvora, a onda i javna psihijatrijska bolnica sa odjeljenjima za kraći ili duži boravak. Godine 1868. Collingwood je prestao sa primanjem akutnih pacijenata koji su prethodno držani u zatvorima. Novootvorena državna psihijatrijska bolnica u Ararat-u i Beechworth-u su olakšali pritisak da Collingwood smjesti te pacijente, tako da je Collingwood postao ustanova za smještaj mentalno retardiranih. Otvaranjem Psihijatrijske bolnice Kew 1872., Utvrđenje Colingwood prestaje da radi kao nezavisna institucija i radilo je samo kao odjeljenje Psihijatrijske bolnice Kew. Juna 1873. svi pacijenti su prebačeni iz Collingwood-a u Kew, a zgrade su predate ministarstvu obrazovanja.

Škola
Trećeg juna 1873. velečasni C. S. Perry je sugerisao da namjena Psihijatrijske bolnice Collingwood treba biti usklađena kao državna škola. Prijedlog je prihvaćen i 16. juna 1873. posljednji bolesnici iz Collingwooda su prebačeni u Psihijatrijsku bolnicu Kew. Na taj način Utvrđenje Collingwood je zvanično postao dostupan ministarstvu obrazovanja 17. juna. Kao i sa prethodne dvije namjene ovog mjesta, odluka da postane škola je trebala biti privremena mjera, dok škola North Fitzroy ne bude završena. Međutim, ova privremena mjera traje i do danas. Školske zgrade su bile u lošem stanju i većina je zamijenjena sadašnjim školskim zgradama 1878. Škola je 1879. promijenila ime u Državna škola "Lee Street." Samo dvije zgrade su dočekale 20. vijek - upravnikova kuća i zatvorenička menza. Zatvorenička menza je bila jedna od najstarijih zgrada utvrđenja. Napravljena od drveta i čelika korištena je kao školsko sklonište do 1920-ih kad je porušena. Upravnikova kuća je kasnije postala rezidencija direktora škole i također je porušena 1913. nakon što je potpuno oronula. Današnja škola ima tablu od bazalta za koju se misli da je dio upravnikove kuće na kojoj piše: H.M.S. (Her Majesty's stockade /Utvrđenje Njenog veličanstva/) T.M.S. (Thomas Malcolm Smith, prvi upravnik).

 Reference 

 Vanjski linkovi 
 https://web.archive.org/web/20060911090139/http://www.unimelb.edu.au/infoserv/lee/htm/passages.htm (en)

Kategorija:Psihijatrijske bolnice u Australiji
Kategorija:Zatvorene psihijatrijske bolnice u Australiji